เงินดีแทคซื้อไทยคม..!?
ข่าวที่บริษัท กสท โทรคมนาคม จำกัด (มหาชน) หรือ CAT กำลังเจรจาซื้อหุ้นบริษัท ไทยคม จำกัด (มหาชน) หรือ THCOM ทำให้นึกถึงดีลยุติข้อพิพาท (เกือบทั้งหมด) ระหว่าง CAT กับบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ด้วยค่ายมือถือสีฟ้า ยอมจ่าย 9,500 ล้านบาท
24 ม.ค. 2562

สำนักข่าวรัชดา
ข่าวที่บริษัท กสท โทรคมนาคม จำกัด (มหาชน) หรือ CAT กำลังเจรจาซื้อหุ้นบริษัท ไทยคม จำกัด (มหาชน) หรือ THCOM ทำให้นึกถึงดีลยุติข้อพิพาท (เกือบทั้งหมด) ระหว่าง CAT กับบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ด้วยค่ายมือถือสีฟ้า ยอมจ่าย 9,500 ล้านบาท
ดูจะบังเอิ๊ญ บังเอิญ..ดันเป็นช่วงเวลาที่ใกล้เคียงกัน จนอดคิดไม่ได้ว่า “นี่อาจไม่ใช่เรื่องบังเอิญ” กระมัง..!
ความไม่บังเอิญที่ว่า..เริ่มต้นจากดีลยุติข้อพิพาท CAT-DTAC หากผู้ถือหุ้น DTAC ยกมือไฟเขียวตามมติบอร์ด เท่ากับว่า CAT จะได้เงินเข้ามา 9,500 ล้านบาท (ล็อตแรก 6,800 ล้านบาท ส่วนที่เหลือหลังคดีจบสิ้น) นั่นหมายถึง CAT จะมีกระแสเงินสดล้นมือทันที
อ้าว! แล้วเงินสด 9,500 ล้านบาท CAT จะเอาไปทำอะไรล่ะ..!
และนั่นจึงเป็นที่มาของข่าวดีล CAT ซื้อหุ้น THCOM ในเวลาต่อมาหรือไม่..!?
จากถ้อยคำชี้แจงของ INTUCH  และ THCOM ที่ออกมา ก็เสมือนส่งสัญญาณให้เห็นว่า “ดีลนี้มีจริง..แต่ยังไม่ไฟนอล” เท่านั้นเอง..เพียงบังเอิญว่าประตูห้องประชุมดันปิดไม่สนิท..ข้อมูลเลยเล็ดลอดออกมาอย่างที่รู้กัน..!??
จาก 2 ดีลนี้น่าสนใจตรงที่ CAT อาจไม่ต้องควักเงินสดของตัวเองเพื่อซื้อ THCOM เลย.!? ลองนึกภาพกันดูว่าหากปิดดีลกับ DTAC ได้เงิน 9,500 ล้านบาท ก็เอาเงินส่วนนี้เองไปจ่ายค่าหุ้น THCOM ให้กับ INTUCH ประมาณ 3,800 ล้านบาท และเผื่อไว้ทำเทนเดอร์ฯ หุ้นทั้งหมดอีก 5,500 ล้านบาท
นั่นเท่ากับว่า CAT เหลือติดมือ..ไว้เปิดแชมเปญฉลองความสำเร็จอีก 200 ล้านบาท
โอ้ว..หมากเกมนี้..อยากรู้จังใครเป็นที่ปรึกษาทางการเงิน..สุดยอดจริง ๆ
มาในมุมของ INTUCH เมื่อได้เงินสดเข้ามา 3,800 ล้านบาท จะเอาไปทำอะไรล่ะ..ไอ้ที่มีอยู่ในมือตอนนี้ 4,000 ล้านบาท ก็ยังไม่รู้จะเอาไปลงทุนอะไรเลย..! แถมกำไรสะสมเหลือบานเบอะ 11,000 ล้านบาท
ทางออกของเงินสดเกือบ 8,000 ล้านบาท มีอยู่ 2 ทางคือ “เตรียมเอาไว้ลงทุน” หรือ “จ่ายปันผลพิเศษให้ผู้ถือหุ้น” แต่ดูจากสถานการณ์ตอนนี้ “จ่ายปันผลพิเศษ” น่าจะเป็นที่พึงพอใจของผู้ถือหุ้นใหญ่จากสิงคโปร์
แต่..กว่าจะไปถึงจุดนั้น..ต้องปิดดีล DTAC ให้ได้ซะก่อนนะ.!
…อิ อิ อิ…